Jnfra lustrvm jmmaculata jntegrabitur, et supernorum instrumentorum conuiccio monstraliter * operabitur, et post saluatoris sanguinem oriens consecratus per christicolas recuperabitur marcialj manu, et vltramarino transitu Petri nauicula in altum eleuabitur, Maccometj perfidia conculcabitur, nouum regale dyadema, multiformiter facibus circumductum, in sede firmabitur et ductu maritimo sanctuarium Christi complectetur, rabies Ytalica sedabitur, regalj potencia gubernabitur**, sedes Petri, fascialibus mundialibus deputata, diuinalj spiritu(s) illustrata, in fide patrum sanctificabitur, latrancium morsus expiabitur; cardinum fastus nunc paupertate restringitur, sed ambicionis et mundialis tractus ossibus fomes inpressus non tollitur; prelatorum congeries in puteum ydropicorum immergitur et potu jnebriata nullatenus saciatur, sed maioris sitis ardore concutitur; supernalis medici prouidencia aridatur asc[e]lites yposarca; tirannides (ͻ: -is) cacecia medullitus eleuabitur; podogra, ciraca (ͻ: podagra, chiragra), artetica paralisis expiabitur. Pater beatissime, vicem Dei geren(ti)s in terrestribus, sit pre oculis diuinalis cultus, fuga mundialis ambitus; carneis appetitibus non confundatur supercelestis spiritus, non concupiscibilis appetitus surgat ad terrena, sed heroyce eleuatus ad diuinalia non irascibili concuciatur vindicta, sed illustretur misericordia; non austeritas cum populis, sed lenitiuo medicamine sit sanctitas vestra placabilis; non affectus vos terrestris attrahat originis, sed contemplacio boni publici et culminis diuinalis; non declinet consciencie rectitudo timore venenosi scismatis, [sed] purgetur sedes rabie symoniace prauitatis; non sacra pagina ad theologiam deducatur theatrilem propter iniuriam bellatorum confusionem, cum bullis migrantur sophiste et dyale[c]tici, vere diuinalis sapiencie totaliter ignarj, bullis venalibus ad thronum magisterij eleuantur, post principibus et tirannis famulantur, religionum conuentibus tyrannice dominantur, eorum promocionibus ecclesie destrvuntur. Sacra pagina hodie terminis dyalecticis, juuenilibus sophismatibus cum arrogancia promulgatur. Vera sapiencia, bibliotece testibus et sanctorum patrum tractatibus solidata, vt plurimum ignoratur, et bullatorum ydeotarum ad magisterium numerus effrenatus eleuatur, ecclesia Dej confunditur et sacra pagina vituperatur. Aprilj futuro regni dubito quid fiat; Marcio futuro Mars Arietem ingreditur, signum regni verendum est quid fiat ibj. Aprilis jungetur Joui in Tauro bor[eali], Cane ter ascendet Leo, signum vrbis leonizabis, (? -tantis?); Maio sequenti Saturnus jungetur Martj, ascendet Capra bor[ealis] Cane ter. Anno lxxxiiij Februario luna eclipsabitur, sic Augusto, sic et sol(is) Augusto, et parum post Saturnus jungetur Joui, horrenda piacula tunc nobis demonstrat: Domino prouidente sanctuarium Dei purificabitur, rugiens leo placabitur, serpens humanabitur, oriens saluabitur, virgo adulterata, sponsa integra reconciliabitur matre vnica, dominica recuperabitur, lex veniens conculcabitur, mercurialis eleuabitur, tyran[n]ides humiliabitur, Symon freneticus sanabitur, cardo fa(u)st[u]osus Siluestri tytulis pocietur, nauicula piscatoris portu quieta pocietur, rete primum suscitabitur, 2:m detrudabitur (!), clauis diuisa et fustis conscisa vnica reparabitur, Ytalus conquassatus regalj dyademate instaurabitur, Jupiter filium, quem genuit et dyademate decorauit, in altum eleuabit et in sanctuarium Dej declinabit. Asina loquta est fantastice ad sanctitatem vestram. Johannes de Lignano composuit mccclxxxiii, de mense Januarij.